
I-shilah Benita a keda korona komo Miss Petite Belleza Marina International na Punta Cana , Repúblika Domi- 
nica. Esaki a tuma lugá djaweps 19 di òktober den e teater di hotèl Caribe Club Deluxe Princess. BIATA founda- 
tion a asigná I-Shilah Benitah pa representá Boneiru despues ku na aña 2022 el a keda den e 5 semi finalistanan 
di Miss Teen Bonaire. 


HUES LOKAL 


Boneiru Miss Belleza Marina International 


Cancer 
Breast 


AWARENESS MONTH 
Cancer 
Breast 


Hopi kos ta ser husga 
imposibel pa hasi 
promé ku nan ser 
hasié. 


Partisipashon di 
Parokia di 
La Bírgen di Coromoto 


Djasabra 21 di òktober; 
Santu Sakrifisio di Misa 
18:00 (ingles) i 19:30 pm. 


Djadumingu 22 di òktober; 
Santu Sakrifisio di Misa 
07:00 i 10:00 am(Skol Amplio 
Papa Cornes), 18:00 pm. 


“Lamentabel 
kon a masakrá 
diputado Jolin- 
da Craane” 

Pronóstiko di 
tempu pa Boneiru 


Djabièrnè 20 te Djasabra 21 Òktober 2023 
Prinsipalmente djasabra chèns pa algun áwas- 
eru 


Ta parsialmente nublá i prinsipalmente djasabra 
tin chèns pa algun áwaseru. E temperatura mák- 
simo lo ta aproksimadamente 34°C, e tempera- 
tura mínimo mas o ménos 28°C. E bientu ost ta 
moderá, forsa 4. Djabièrnè mainta trempan bien- 
tu por ta de bes en kuando basta fuerte, forsa 
5. Den kareda di djasabra bientu lo disminuí te 
suak te moderá, forsa 2-3. Den i serka di áwase- 
ru bientu por bin for di direkshon variabel, ku un 
chèns chikí pa bientu for di direkshon sùitwèst. 


Altura di ola: aproksimadamente 1.0 m (3-4 pia) 


* Altura di ola válido pa laman grandi 


KRALENDIJK – E en- 
mienda di Don Ceder di 
ChristenUnie i Jorien Wuite 
di D66 pa entrante promé 
di yüli 2024 introdusí un 
mínimo sosial na Karibe 
Hulandes, por konta ku un 
mayoria di Tweede Kamer. 
E último dianan mas 
frakshon a pone nan firma 
bou di e enmienda. Ta trata 
di PvdA/Groenlinks, CDA, 
SP, Partij voor di Dieren 
i DENK. Huntu ku D66 i 
ChristenUnie, e partidonan 


Awor sí ta sigur 
Desde 1 di yüli 2024 mínimo sosial 


aki tin 80 asiento. Ku esaki 
e votashon di djamars ta 
bira un formalidat. 
Pa e entregadónan di e 
enmienda, Ceder i Wuite, 
tabata interesante pa sa sí 
nan lo a haña sufisiente sos- 
ten. Tabatin duda di e par- 
tidonan derechista, e yabi 
tabata na e banda drechi, 
serka CDA. Loke a yuda ta 
ku Minister pa maneho di 
pobresa, Carola Schouten, 
a laga sa ku e gabinete ta 
dispuesto pa ehekutá e en- 


mienda sí e haña sufisiente 
sosten. 
E enmienda ta indiká ku 
ta oumentá e salario míni- 
mo legal na islanan BES i 
mínimo sosial proponé pa 
Komishon Thodé promé di 
yüli. Ainda ta bini un 4,2 
mion asina disponibel pa 
kompensá dunadónan di 
trabou pa gastu di personal 
mas haltu komo konsekue- 
nsia di e oumento di e sala- 
rio mínimo legal na 1,750 
dòler. 


KRALENDIJK – Ko- 
legio Ehekutivo di Boneiru 
ta pará dilanti un enkargo 
importante pa realisá me- 
horashon riba tereno di 
maneho finansiero struk- 
tural pa ankrá dentro di e 
organisashon di e entidat 
públiko. Esaki e kolegio di 


Cft preokupá tokante forsa di ehekushon limitá 


supervishon finansiero Bo- 
neiru, Sint Eustatius i Saba, 
Cft, a enfatisá den komber- 
sashon ku e kolegio eheku- 
tivo di Boneiru. Pa esaki e 
reforsamentu di e forsa di 
ehekushon ta un tema kru- 
sial. 
E último añanan Bonei- 


ru a pone pasonan impor- 
tante pa mehorá e maneho 
finansiero. E esfuersonan di 
e entidat públiko a kumin- 
sá koroná e aña akí ku un 
deklarashon di akountent 
aprobá di e relato anual di 
e aña presupuestario 2022. 
Cft a proponé Kole- 


gio Ehekutivo pa reforsá e 
funshon finansiero dentro 
di henter e organisashon, 
pa sigurá mantenshon di e 
deklarashon aprobá. 
CFT a ekspresá su pre- 
okupashon tokante e limi- 
tashonnan den e forsa di 
ehekushon di e entidat pú- 
bliko. E limitashonnan akí 
ta bini tambe pa ekspreshon 
den e ehekushon di e presu- 
puesto di 2023. 
For di sifranan realisá di 
e promé mitar aña di 2023, 
ta parse ku Boneiru un biá 
mas por konta ku un sur- 
plus, miéntras e presupues- 
to stipulá ta sali for di un 
défisit pa 2023. 
Cft a papia ku e kolegio 
ehekutivo tokante e presu- 
puesto di 2024. Cft ku satis- 
fakshon ta konstatá ku Bo- 


neiru, despues di hopi aña a 
presupuestá un défisit, awor 
ta presentá un presupuesto 
balansá. 
E manera riba kua Bo- 
neiru ta kalkulá e kompen- 
sashonnan partikular den 
e presupuesto ta keda, na 
huisio di Cft, un punto di 
atenshon importante. Bo- 
neiru ta tuma solamente e 
kompensashonnan partiku- 
lar struktural den e presu- 
puesto, dor di kua e presu- 
puesto no ta duna bista kla 
di e grandura real di e pre- 
supuesto. 
Esaki no ta limitá sola- 
mente e abilidat di maneho 
di e presupuesto, pero tam- 
be e ròl di proposishon di 
kuadro di Konseho Insular 
pa stipulashon di e presu- 
puesto. 


KRALENDIJK- 
Den 
oranan trempan di anochi 
riba djárason 18 di òktober, 
‘meldkamer’ sentral a risibí 
notifikashon di un kaso di 
maltrato na un kas na Ka- 
minda Mexico. E sospecho- 
so a dal un dama ku moketa 
na su kara. E víktima pa e 
motibu aki a resultá heridá 
i ambulans a transport’é pa 
hòspital pa tratamentu mé- 
diko. Na momentu ku e pa- 
truya a yega na e sitio, e so- 
spechoso tabata mustra un 
komportashon hopi agresi- 
vo i no kier a duna oido na 


Detenshonnan pa 
maltrato 
òrdu di polis. A detené e 
sospechoso, un hòmber di 
inisial S.V. di 34 aña di edat 
pa maltrato. Investigashon 
den e kaso ta sigui. 
Riba djaweps 19 di òkto- 
ber, alrededor di 9.30 or di 
anochi a detené un mucha 
hòmber di inisial C.C.D. di 
14 aña di edat na Kaya Kar- 
pitan pa maltrato i maltrato 
ku un arma. E sospechoso 
a maltratá un hòmber ku un 
pipa di heru durante un dis- 
kushon. Tambe el a dal un 
otro hòmber ku moketa. Ta 
investigando e kaso. 


KRALENDIJK- Den 
oranan di atardi riba dja- 
mars 10 di òktober Grupo 
di Tarea Spesial (Groep 
Bijzondere Opdrachten, 
GBO) a detené un hòm- 
ber di inisial E.A.J.B di 
43 aña di edat na Kaya 
Orinoco. 
Esaki riba petishon 
di Ministerio Públiko di 
Limburg ku a duna òrdu 
pa detené e sospechoso 
i ekstradit’é pa Hulanda 
relashoná ku un kaso di 


Detenshon i ekstradishon 


atrako na sèptèmber di e 
aña aki. 
Riba djaweps 19 di òk- 
tober, alrededor di 10.15 
or di anochi a detené un 
hòmber di inisial J.I.W. 
di 37 aña di edat na Kaya 
Sioux pa ladronisia i mal- 
versashon. Den oranan lat 
di anochi riba djasabra 14 
di òktober, e sospechoso 
a bai ku un ‘loader’ sin 
outorisashon for di un 
tereno na Kaya Sirena. Ta 
investigando e kaso. 

Partisipashon 
Pèrmit di 
konstrukshon 


Via e anunsio ofisial aki nos ke informá 
tur hende tokante e petishonnan ku a 
keda entregá pa un pèrmit di 
konstrukshon. Kolegio Ehekutivo di 
Entidat Públiko Boneiru ta anunsiá esaki 
a base di artíkulo 2.8 insiso 3 di Lei di 
Bibienda Públiko, Ordenamentu Teritorial 
i Maneho di Medio Ambiente. 


Por mira tur e petishonnan risibí den ougùstùs 
2023 riba nos wèpsait via 
www.bonairegov.com/pa/permit-di- 
konstrukshon. Bo por wak esaki tambe riba nos 
página di Facebook i na nos kantor na Kaya 
Amsterdam 23. 


Bo ta un interesado direkto i e pèrmit di 
konstrukshon tin konsekuensia pa bo? 


Manda un email dentro di dos siman despues di 
21 di òktober 2023 pa traha un sita pa tira un 
bista den e pèrmit i entregá bo punto di bista. 
Mail directie_ro@bonairegov.com pa traha un 
sita. 


a traha un 


Direktor di e direktorado planifikashon i desaroyo a.i. 
E.S. Winklaar 


Posibel konflikto di interes? 
HUES LOKAL 


KRALENDIJK- Bo- 
neiru tin dos hues su- 
plente lokal. Un echo ku 
riba su mes ta di aploudí 
mirando ku pa basta 
tempu Korte di Hustisia 
ta enfoká riba atraé mas 
huesnan ku rais kari- 
bense. Awor tin dos hues 
suplente ku ta dominá nos 
idioma i konosementu di 
nos kultura. Sinembargo 
ta surgi e pregunta si no 
ta trata aki di un posibel 
konflikto di interes? Ám- 
bos persona ta den ser- 
visio di Entidat Públiko 
Boneiru (EPB). Ta trata 
aki di Christopher Frans 
komo Sekretario Insular 
i Maritza Valdink komo 
hefe di Departamento di 
Asuntunan Hurídiko i 


General (JAZ). 
Segun presidente di 
Korte Komun di Husti- 
sia no ta trata aki di un 
konflikto di interes. “Nò, 
pasombra nan ta hasi ka- 
sonan penal. Pero por si 
akaso un sospechoso ta 
un ámtenar, nan lo no 
hasi e kaso. Pero esaki 
ta konta pa kualke otro 
hues tambe mirando ku 
étika di e trabou ta trese 
kuné ku si bo konosé un 
partido, bo no ta trata su 
kaso”, mr. de Kort ta sp- 
lika. 
Kiko un hues suplente 
ta hasi? 
Na Korte di Hustisia 
tin tres tipo di hues. Tin 
e miembro, e suplente di 
miembro i tambe suplente 


di un hues. E miembro i 
suplente di miembro, ám- 
bos a terminá henter e 
trayekto pa bira un hues. 
Nan ta traha sea fultaim 
òf partaim pa Korte. Por 
ehèmpel na momentu ku 
tin un kaso basta spesí- 
fiko ta pidi un suplente di 
miembro, mayoria bia for 
di Hulanda, pa bin atendé 
e kaso. Tantu e hues ku ta 
miembro komo suplente 
di miembro tin komo hu- 
risdikshon e 6 islanan den 
Reino. 
Un suplente di hues, 
den e situashon aki Frans 
i Valdink, no a kaba e 
trayekto pa bira hues i 
nan hurisdikshon ta 1 
isla partikular, Boneiru. 
Den práktika ta nifiká ku 


nan ta remplasá un hues 
komisario, na momentu 
ku mester. Komo suplente 
di hues nan ta enkargá ku 
tareanan di e hues komi- 
sario. Entre otro, den kaso 
di un detenshon preventi- 
vo, pues na momentu de- 
tené un sospechoso nan lo 
kontrolá si esaki ta legal, 
tambe na momentu ku 
mester prolongá deten- 
shon di un sospechoso. 
Mester menshoná ku 
otro siman lo presen- 
tá Frans i Valdink pú- 
blikamente na komunidat 
komo huesnan suplente. 
“Entretantu ya Rei a fir- 


ma e desishon real pues 
ámbos ta hues suplente”, 
segun mr. de Kort. 
No opstante tur esaki, 
ta keda un posibilidat real 
ku ámbos persona den 
nan kapasidat di tur dia 
komo ámtenar di EPB tin 
ku bin Korte pa repre- 
sentá EPB den un prose- 
dura legal. “Esei lo por 
pasombra nan tin e pèchi 
di representante di EPB. 
Esei no ta kita ku ora nan 
bin Korte komo hues su- 
plente nan ta atendé e 
kaso spesífiko komo un 
hues komisario”, mr. de 
Kort ta sigurá. 


KRALENDIJK- Ayera 
20 di òktober, e tim di 
Skrinen di poblashon Hu- 
landa Karibense den ko- 
laborashon ku Fundashon 
Mariadal, a organisá Dia di 
Mamografia. Interesadonan 
por a akudí ku tur nan pre- 


Dia di Mamografia eksitoso 


guntanan tokante skrinen 
di pechu. Hende muhé en- 
tre 50 i 75 aña por a laga 
hasi un mamografia (potrèt/ 
radiografia di e pechunan) 
mesora, òf por a plania un 
sita pa hasi esaki. 
Bo tin pregunta tokante 


e skrinen di poblashon kan- 
ser na pechu òf bo ke re- 
gistrá? 
No duda i tuma kontakto 
ku nos via telefòn òf what- 
sapp (+599) 7810476 òf via 
meil screeningCN@rivm. 
nl 


Riba potrèt:: Potrèt tim di Skrinen di poblashon Hulanda Karibense 

POLÍTIKA 


Segun Benito Dirksz: 
“Lamentabel kon a masakrá diputado Jolinda Craane” 
KRALENDIJK- Kon- 
sehal, Benito Dirksz, di 
frakshon Union Patriótiko 
Boneriano (UPB) den re- 
union públiko di Konseho 
Insular di 17 di òktober 
2023 a presensiá kon 5 
miembro di Konseho In- 
sular ta masakrá Jolinda 
Duncan-Craane kende a 
asumí e puesto di diputa- 
do riba petishon di partido 


UPB pa traha pa pueblo 
di Boneiru komo un “vak- 
gedeputeerde”. 
Jolinda 
Craane no tabatin vínkulo 
polítiko ni ta un polítiko! 
Pa loke ta trata tum- 
bamentu di gobièrnu mi lo 
no komentá nada pa awor 
aki i lo no husga ningun 
hende, paso kada ken ta ak- 
tua segun nan konsenshi. 
Pero ta importante sí p’ami 


trese lo siguiente dilanti. 
Nuebe miembro di Kon- 
seho Insular a duna Jolinda 
Craane nan voto di konfian- 
sa p’e por a bira diputado i 
apénas 5 luna despues, 5 di 
e 9 miembronan di Konse- 
ho Insular a aktua manera 
un “vuurpeloton” i a fusilá 
Jolinda Craane di un forma 
bárbaro, kruel i repudiabel. 
Jolinda Craane no a meresé 
un moshon di deskonfiansa! 
E argumentashon ku a 
resaltá ta, pasobra ku miem- 
bronan di Kolegio Eheku- 
tivo tin “kolegial bestuur” 
pues e 5 miembronan di 
Konseho Insular mester a 
kaba ku Kolegio Ehekutivo 
inkluyendo Jolinda Craane 
“cueste lo que cueste” ku 
un moshon di deskonfiansa! 
Mi a drenta polítika na 
2006 i loke ku sigur mi a 
kolektá bon den mi mente 


ta loke mi a siña for di es- 
nan ku a konsehá mi i esnan 
ku mi tabata mira komo 
“role models” den polítika. 
E masakre polítiko ku a 
tuma lugá aki riba un per- 
sona ku no ta polítiko si mi 
no a mira nunka! 
Esnan ku a kometé e 
barbaridat aki mester taba- 
tin e elegansia i desensia pa 
por a pidi Jolinda Craane 
pa e entregá su retiro komo 
diputado. 
Ku e moshon di des- 
konfiansa kontra di Jolinda 
Craane, su persona a haña 
un mancha polítiko komo 
un persona inkonfiabel i 
inkompetente ku lo keda 
marká den e historia di 
polítika Boneriano! 
Mi ta puntra mi mes ku 
si e 5 miembronan di Kon- 
seho Insular lo a hasi mes- 
kos si tabata un ser kerí di 


un di nan ku lo tabata den e 
posishon di Jolinda Craane? 
No opstante ku no ta mi 
persona a kometé e horen- 
do barbaridat aki, tòg mi 
konsenshi no a permití mi 
drumi anochi ei, paso loke 
ku a pasa ku Jolinda Craane 
ta inhumano! 
Na Jolinda Craane, su 
kasá i yunan, su demas 
famia, mi kier ekspresá mi 
sinsero palabranan di agra- 
desimentu pa e trabounan 
ku Jolinda Craane a hasi pa 
nos komunidat durante di 
su periodo komo diputado. 
Jolinda Craane, sea or- 
guyoso di bo mes i mantené 
bo kara na laira, pasobra 
abo no a hasi nada robes te 
p’abo sinti bo mes malu. 
Jolinda Craane, mi kier 
yama 
bo 
públikamente 
na nòmber di frakshon di 
UPB, DANKI!!! 


KRALENDIJK- 
E 
echo ku Demokrat ta den 
gobièrnu ta opvio. Despu- 
es di elekshon porta di e 


Sede di Demokrat hanchu habrí 


sede tabata duru será, pió 
ku betòn. Awor por nota e 
porta hanchu habrí manera 
tèmpel. 


Te den oranan di ano- 
chi simpatisantenan di 
partido kòrá por akudí na 
e sede. 


KRALENDIJK- “Nos 
komo partido ta sigui hasi e 
trabou ku nos a bin pa hasi. 
Den ki forma ku esei por 
ta. Sea den oposishon komo 


MPB ta keda komprometé ku pueblo 


koalishon, nos lo sigui hasi 
e trabou mesun komprome- 
té, meskos ku den e último 
lunanan”, lider di Move- 
mentu Pueblo Boneriano 


(MPB) Hennyson Thiel- 
man a bisa BONERIANO. 
E lider polítiko ta garantisá 
ku MPB lo sigui traha pa 
Boneiru. “ Nos a pone kos 
kana. Kosnan ku tin hopi 
aña pegá, ta sosedé awor- 
akí. Nos lo sigui hasi e tra- 


bou.” 
Por nota ku ainda Thiel- 
man ta determiná i motivá 
pa sigui traha pa isla. Ape- 
sar di esaki por skucha ku e 
ta desepshoná. “Mi ta spera 
ku Cyrill lo tuma kontak- 
to ku nos partido i splika 


e motibu di su desishon. 
Un desishon iresponsabel. 
Awor tur kos ta den man di 
Dios. Nos ta keda konfia ku 
Dios tin e situashon den su 
man i lo guia pa al final tur 
kos sali mihó pa Boneiru”, 
Thielman ta agregá. 


5 
Djasabra 21 òktober 2023 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Filomena (Felo) Janga 1 
13.00 Dokumental: 
Desaster Natural 
14.30 Herensia: 
Edwin Emerenciana 
15.30 Puerto Latino: 
Luis Zárraga 


16.00 Herenisa: 
Luciana Brigitha Janga 
17.00 Aki Boneiru: 
Mauritsz Judal De Kort 
18.00 Herensia Aruba: 
Jose Francisco Wever (Buchi Panama) 
19.00 BAPA: 
Danielson Antoin 


20.00 Herensia: 
Eddy Molina & Nochi CofÏe 
21.00 Aki Korsou: 
Tobias Lampe 
22.00 Herensia: 
Egidio (Buchi) Frans 1 
23.00 BAPA: 
Crisen Schorea 


Djadumingu 22 òktober 2023 


PÓLISA DI SEGURO 


“Skritura: 1 Pedro 5:6-10(BS) 
“I despues ku boso a sufri pa un poko tempu, e Dios di tur 
grasia, Kende a yama boso pa Su gloria etèrno den Cristo, 
E mes lo perfekshoná, konfirmá, fortalesé i stablesé boso.” 
1 Pedro 5:10 
Durante di nos bida riba tera nos mester di seguro di bida, di 
malesa, di biahe, di kas, etc. Asta seguro di morto ta nesesa- 
rio. Tur e seguronan akí un dia ta vense. 
Salbashon den Kristu Hesus ta e úniko seguro pa bida eter- 
no ku no ta vense i ku tin balides despues di morto. 
Bo a para ketu i pensa kon bo bida ta sigurá realmente? Pe- 
dro ta duna algun rekisito pa kumpli kuné tokante e seguro 
despues ku bo tin bida eterno sigurá: 
1.Umiyá bo mes bou di e man di Dios; E lo halsá bo (6) 
2.Tira bo preokupashonnan ariba djE; 
E ta kuida bo (7) 
3.Sea sobrio i alerta; E ke iluminá bo mente (8) 
4.Resistí e diabel i para firme den fe; bo no ta so den e lucha 
(9) 
Na final ora bo a kumpli ku esakinan, bo por ta sigur ku e 
Dios di grasia, Kende a yama bo pa Su gloria eterno; lo ak- 
tivá e pólisa di bo seguro eterno. E mes lo restorá, perfek- 
shoná, fortalesé i sostené bo (10). 
Humiashon, preokupashon i tentashon por bati na porta. Ta 
bon sigurá, pasobra na momento ku e pólisa di bo seguro di 
aki bou vense, e seguro pa eternidat ta kontinuá. Esta sal- 
bashon eterno den Kristu Hesus! 
No tin mester di ningun otro pólisa di seguro! 
Lo bo no ke tin e pólisa di seguro akí huntu ku tur bo otro 
seguronan? 
Hasi kontakto ku nos pa mas informashon na grasia. 
miserikordia@gmail.com 
Produkshon PGM 


ur mèrdia 12’or ta kuminsá un programashon nobo di 


12.00 Herenisa: 
Luciana Brigitha Janga 
13.00 Aki Boneiru: 
Mauritsz Judal De Kort 
14.00 Herensia Aruba: 
Jose Francisco Wever (Buchi Panama) 
15.00 BAPA: 
Danielson Antoin 


16.00 Herensia: 
Eddy Molina & Nochi CofÏe 
17.00 Aki Korsou: 
Tobias Lampe 
18.00 Herensia: 
Egidio (Buchi) Frans 1 
19.00 BAPA: 
Crisen Schorea 


20.00 Aktualidat: 
Rogen Pineda 
21.00 Aki Korsou: 
Izaline Calister.mp4 
22.00 Herensia: 
Crispina Cicilia Janga 1 
23.00 BAPA: 
Boi Martines 

KRALENDIJK— Di- 
lanti di un públiko grandi, 
a koroná Boneiru su re- 
presentante I-shilah Benita 
komo Miss Petite Belleza 


Den sertamen Belleza Marina 
Boneiru a saka kara na Punta Cana 


Marina International. 
Meta prinsipal di e ser- 
támen ta pa promové kon- 
sientisashon di limpiesa di 
medio ambiente i playa nan 


riba nivel internashonal. 
I-Shilah Benita a sigui 
lèsnan di pasarela serka 
fundashon BIATA i tam- 
be Derickson Ellensburg 
,`public speaking` i maneho 
di proyekto sosial serka 
Gilvienne Doran. Loke ta 
etikèt e la haña serka sra 
Tica Nicolaas. I-Shilah su 
entrenadó físiko Alvinson 
Soleana i su proyekto den 
kolaborashon ku Stinapa. 
Gionel Virginie kende 
ta stilista i shaperòn a kom- 
paña I-Shilah durante su 
biahe. I-Shilah a bisti dise- 
ñonan eksklusivo durante e 
siman di e diseñadó salva- 
doreño Sr. Jesus Alvarenga. 
Pa loke ta Mister Belle- 
za Stephen Chirino, el a bai 
ku e premio di Mister Re- 
sponsable (mihó proyekto ) 
i Mister Amistat. 

KRALENDIJK- 
Se- 
kretario di Estado di Husti- 
sia i Siguridat, Eric van der 
Burg, ta realisá un bishita 
di trabou di kuater dia na 
e parti karibense di Reino. 
For di 22 di òktober te ku 
25 di òktober e ta bishitá 
Aruba, Kòrsou i Boneiru. 
Durante 
kombersashon 
ku diferente kolaboradó, 
organisashon i diferente 
bishita di trabou lo informá 
e sekretario di estado to- 
kante di e maneho di mi- 
grashon, di e forma kon 
ta atendé ku trafikashon i 
kontrabanda di hende i ku 


Sekretario di Estado di Hustisia i Siguridat ta bishitá Aruba, Kòrsou i Boneiru 


maneho di frontera riba e 
islanan. 
Propósito di e bishita 
ta pa keda na altura di e 
situashon aktual i di e pro- 
blemátikanan di migrashon 
riba e islanan. 
Kolaborashon ta sentral 
durante su bishita na Aru- 
ba. Por ehèmpel riba tereno 
di implementashon di e Lei 
di Reino tokante Nashon- 
alidat Hulandes, riba tereno 
di kolaborashon entre outo- 
ridat di frontera i pa medio 
ponementu di enfoke riba 
posibel optimalisashon den 
e kadena di estranhero. 


Tambe lo diskutí supervi- 
shon di frontera. 
E bishita ta kontinuá na 
Kòrsou unda lo informá e 
sekretario di estado tokante 
di e maneho di migrashon 
i e forma kon ta atendé 
ku trafikashon i kontra- 
banda di hende. Tambe 
lo tene kombersashon ku 
organisashonnan 
no-gu- 
bernamental, wardakosta i 
Koninklijke Marechaussee. 
Na Boneiru e sekre- 
tario di estado ta kuminsá 
su bishita ku un komber- 
sashon ku kolaboradornan 
di e kadena di migrashon. 


Aki tambe palabrashon to- 
kante trafikashon di hende 
i kontrol di frontera ta riba 
e programa. Ademas lo dis- 
kutí detenshon di estran- 
hero i e sekretario di estado 


ta papia ku kolegio eheku- 
tivo. Ta konkluí e bishita na 
e islanan ku apertura di e 
konferensia anual di leinan 
pa estranhero (vreemde- 
lingenwetten). 


K R A L E N D I J K - 
Trabounan di reparashon di 
kaminda den Kaya Esther 
ta hopi leu. Por nota tambe 
ku a hasi entrada di e kaya 
Kaya Esther kasi kla 


mas hanchu. 
E trabounan ta tuma 
lugá for di mainta te den o- 
ranan mas lat. E potrètnan 
ta duna un impreshon. 


KRALENDIJK- Tian 
Cicilia ta disfrutá di un 
keirumentu 
den 
Parke 
Wilhelmina. 
Kolaboradónan di Kas 
di Kuido a keiru ku nan 
klientenan pa disfrutá di 
entre otro presensia di e 


Tian Cicilia ta keiru 


krusero Carnival Horizon 
den waf. 
Tian ta konsiderá su mes 
un di e mihó piskadónan di 
Kunuku Bieu. “Tur ku ke 
sa na unda e markanan di 
piska kòrá ta, por yega ser- 
ka mi”, el a bisa. E piskadó 


eksperensiá aki ta manda 
mensahe pa e piskadónan 
sintá na Chan. “Mouchi, 
Lucio, Boi, Erwin, Eddy 
tur por bin buska mi. Pa 
mi por mustra nan e mar- 
kanan, maske mi bista no 
ta masha bon mas.” 


Raymari B.V. 


ta buska 
- 1 electricien 


Pa mas inf. yama # 782-0119 


Abreu Construction B.V. 


ta buska 
- 1 metselaar 


Pa mas inf. yama # 780-8649 


ABR-Services B.V. 


ta buska 
- electricien 


-mester tin 2 aña di eksperensia 


Inf. yama # +599 782-3744 


VANIDADES B.V. 


ta buska 
- 1 schoonheidsspecialist 


-mester tin diploma i ku eksperensia 
Pa mas inf. tel. 717-5423 


FENEM B.V. 


ta buska 
-1 metselaar /-1 schilder 


Inf. yama # 
+599 786-3458 / 777-5148 

KRALENDIJK- 
Ta 
añadí e nòmber di Ferry 
Bakx den e Hardin di Re- 
flekshon. “Fo’i momentu 
ku famia di Ferry a duna di 
konosé ku nan ta bai bringa 
pa añadí su nòmber, nan a 
haña tur sosten di Kuerpo 
Polisial Hulanda Karibense 
(KPCN)”, bosero di KPCN 


Nòmber Ferry Bakx den Hardin di Reflekshon 


a bisa. 
Despues ku hefe di Kue- 
rpo Polisial di Hulanda, 
Henk van Essen, a hasi un 
petishon ofisial pa ku esa- 
ki, djárason 19 di òktober 
a bira konosí ku lo aprobá 
esaki. Alwyn Braaf komo 
hefe di KPCN tabatin kon- 
takto ku van Essen tokante 


e situashon aki. 
Bakx a pèrdè su bida na 
aña 2016 ehersiendo su tra- 
bou komo agente polisial di 
Kuerpo Polisial Karibe Hu- 
landes (KPCN). 
Na warda di polis tin un 
plaka konmemorativo de- 
diká na Ferry. Tòg famia i 
koleganan a karga e deseo 


basta largu di pone su nòm- 
ber tambe den e Hardin di 
Reflekshon. Esaki ta un 
monumento nashonal. Po- 
lis a establesé esaki komo 
konmemorashon i hom- 
enahe na agentenan polisial 
ku a pèrdè nan bida mién- 
tras nan tabata ehersé tarea 
komo polis. 
E Hardin di Reflekshon 
ta situá na e siudat Warns- 
veld na Hulanda. 
Durante e siguiente se- 
remonia den e Hardin di 
Reflekshon, ta pone nòmber 
di Ferry Bakx aserka. Esaki 
lo sosedé otro aña den luna 
di yüni. 
Mester menshoná ku e 
petishon aki riba deskribí 
a sòru pa basta diskushon 
i krítika, asta den Tweede 
Kamer. 
Na promé instante a nin- 
ga di aprobá e petishon. E 


fundashon 
independiente 
ku ta enkargá ku maneho 
di Hardin di Reflekshon a 
basa su mes riba e kriterio 
ku Bakx tabata traha pa 
KPCN pues no pa polis di 
Hulanda. 
Awor direktiva di e fun- 
dashon ku mester a tuma 
un desishon tokante esaki, a 
honra e petishon. Nan a hasi 
esaki a base di e asina yamá 
‘klóusula di duresa’ den e 
statutonan, intenshoná pa 
hasi un eksepshon. 
Riba e monumento den 
e hardin di reflekshon tin 
awor 167 nòmber, kaminda 
durante e seremonia anual 
ta para ketu na nan. 
“Nos ta hopi kontentu 
ku e resultado, porfin Ferry 
Bakx su nòmber tambe lo 
ta den Hardin di Reflek- 
shon na Hulanda”, segun 
bosero di KPCN. 


KRALENDIJK – Den 
e lunanan binidero en- 
tidat públiko Boneiru ta 
kuminsá ku drechamentu 
di Plenchi Brion. Esaki ta 
e tereno kaminda e prisòn 
bieu tabata ubiká, banda 
di pòstkantor di FXDC 
Post. 
Diputado 
Henny- 
son Thielman, diputado 
James Kroon i diputado 
Jolinda Craane ta aspirá 
pa yega na mehorashon di 
vários área di rekreashon 
na nos isla. 
E inisiativanan akí ta 


Ta drecha tereno di prisòn bieu 


basá riba e asina yamá 
‘Centrumvisie’, o sea e 
vishon pa sentro di siudat. 
E diputadonan ta enfatisá 
ku ta importante pa hende 
di tur edat por disfrutá op- 
timalmente di nos isla. I 
nan ta mustra ku sentro di 
Playa ta forma e kurason 
di Boneiru, pa motibu di 
su balor históriko i e forsa 
di atrakshon pa habitante 
i bishitante. Ta desaroyá e 
plenchi di e anterior Brion 
Kazèrne di tal manera ku 
te ainda bo por stashoná 
bo outo su tras. 


E ta bira un plenchi 
sentral ku un podio pa 
hasi presentashon, un si- 
tio kaminda mucha por 
hunga i sufisiente lugá pa 
sinta. E ta bira un bunita 
plenchi, kaminda grandi i 
chikí por gosa konhunta- 
mente. Gobièrnu ta krea 
un plenchi yen di ambi- 
ente ku vegetashon, som- 
bra i lugá pa sinta. Pa me- 
dio di hasi nos sentro di 
siudat mas bunita i mas 
atraktivo, nos ta stimulá 
su forsa di atrakshon i e 
ta haña mas bida i mas 


ambiente. 
Dentro di poko e pro- 
mé fase di e trabounan ta 
ranka sali. Esakinan ta 
prinsipalmente trabounan 
di preparashon, manera 
revisá i renobá e pipanan 
di awa, kontrolá e kloaka 
i prepará trabou di ele- 
ktrisidat i otro fasilidat- 


nan. Ta limpia e sitio di 
konstrukshon i ta pone 
hèkwèrk rònt di dje. Riba 
medionan sosial entidat 
públiko Boneiru lo duna 
informashon tokante e 
progreso i tokante e áre- 
anan ku ta será temporal- 
mente. 


Felmar Cleaning & Services 
B.V. 
ta buska 
- 1 tuinman 


- mester tin mas o menos 2 aña di eksperensia 


Pa mas inf. yama # 701-1305 


KRALENDIJK-Riba 
djárason 18 di òktober, 
alrededor di 1'or di mèr- 
dia, un aksidente entre un 
outo i un skuter a tuma 
lugá riba Kaya Grandi. 
E shofùr di e skuter pa e 
motibu aki a resultá he- 


Aksidente entre outo 
i skuter 


ridá. 
Ambulans 
a 
trans- 
portá shofùr di e skuter 
pa hòspital pa tratamentu 
médiko. Polis a sera kaya 
un ratu pa e servisionan 
konserní por a hasi nan 
trabou. 

Isla misterioso (3) 


Outor Alfons Gabriel 
Tradusí i adaptá pa Udo Lüsse i Bòi Antoin 


Pa Alfons Gabriel Boneiru tabata un isla misterioso. Un 
isla ku a fasin’é durante e periodo ku el a traha komo 
dòkter riba e isla aki meimei di añanan binti di siglo 
pasá. Archivo di foto i dokumento di Alfons Gabriel ta 
wardá serka Fundashon Históriko Boneriano – FuHi- 
KuBo. For di su archivo di foto i tambe un buki ku el a 
skirbi, titulá Tschogogo, nos ta publiká e seri aki riba 
djasabra. 


Sensashon straño 
Kosnan ta bira mas 
pió segun lunanan ta 
pasa. E koló shinishi 
ta gatia riba tera i e tiki 
flora i founa ku tin ta bai 
atras. Realmente, Bo- 
neiru ta un isla pober, 
pero tòg asina riku na 
rekuerdonan bunita. 
Nos kas chikitu ta si- 
tuá na kosta, playa, di 
un bahia protehá, pegá 
ku e hòspital bieu di 
eisla. Ta realmente fa- 
sinante pa bai landa na 
e playa aki mainta tem- 
pran, nèt na momentu 
ku e promé rayonan di 
oro di solo ta kuminsá 
bria riba Klein Bonaire, 
un isla no habitá den 
bahia di Kralendijk, ku 
ta kita bista parti wèst i 
anochi ta skonde lus di 
e faro riba Klein Kòrsou, 
un otro isla riba e lista di 
islanan desolá den Ka- 
ribe. Sin mashá forsa 
olanan chikitu ta subi 
e playa i lora kai riba e 
grastènnan na kosta. E 
awa ta friu i refreskante i 
ta laga bo lubidá kuantu 
bo mester a spera riba 
yegada di mainta, ora 
ku bo tabata drumi sin 


por a haña soño, prote- 
há kontra sangura pa un 
nèt mará riba bo kama. 
Den un forma agra- 
dabel marea di laman 
ta hisa i baha bo den e 
laman plat. Sinembargo 
bo mester tene kuidou 
sí pa e zeapelnan ku 
ta skonde tras di e pie- 
dranan den fondo, ka- 
muflando nan mes ku 
yerbanan di laman i ko- 
kolishinan chikitu. 


Kolebra 
Nos a topa ku kol- 
ebranan astuto, ku ta 
slùip bou di baranka, kla 
pa morde ku nan boka 
yen di djente skèrpi, 
salvahe i determiná pa 
sigui tene duru. Bo tin 
ku kòrta nan kabes afó 
pa finalmente nan laga 
lòs loke nan a morde. 
Bo no mester preo- 
kupá pa tribon pegá ku 
kosta durante dia. E ba- 
rakudanan (pikú) ku ta te 
asta kapas di kita brasa 
òf pia di un hende ku un 
solo hap tambe ta keda 
leu for di kosta. Nos a 
traha un aparato spesial 
pa opservá bou di la- 
man. Ta trata di un tubu 


hanchu kubrí pa glas na 
un di e puntanan. Awor 
nos por opservá loke ta 
pasando den fondo di 
oséano. Loke ta mas im- 
preshonante ta e polip- 
nan di flor. Tin diferente 
tipo di koral kolorido. 
Spènsnan grandi den 
forma di un palu tambe 
nos por opservá. Gru- 
ponan grandi di piská ta 
move den e ‘mondinan’ 
den fondo. Mi ta sinti 
un sensashon grandi 
opservando e piská ku 
nan ta yama aki kah'i 
morto. 


Chogogo 
Nana, nos kriá pretu, 
ta bai landa ku nos na e 
mésun sitio. Tabata na e 
lugá aki ku pa promé bia 
el a menshoná e nòm- 
ber chogogo, nòmber 
nativo pa flamingo. 
Mi ta kere ku lo mester 
tabata un mainta tem- 
pran den luna di yüni ku 
esaki a sosodé. Nan a 
bula pasa riba nos kas, 
realmente hopi abou, 
durante anochi. Nana a 
puntra ku si nos a tende 
nan. Nos tabata kustum- 
brá di tende zonidonan 


no normal durante ano- 
chi na Boneiru. Entre 
otro kangreunan ku ta 
gatia subi na muraya di 
nos kamber anochi, imi- 
tando zonido di hende 
ku ta bati na porta, loke 
a yega di nèk nos kada 
bes di nobo, pero ora 
nos sende lus tur kos ta 
keda ketu atrobe. Asina 
ku paga e lus, nan ta- 
bata nèk nos atrobe. Tin 
sensashonnan 
straño 
ora ku bientu dal den e 
sumpiñanan di e kurá 
di yatu ku tin dilanti nos 
kas. Òf na momentu ku 
e zonido suave di ola- 
nan di laman ku ta subi 
kosta drenta nos kas. 


Superstishon 
Nos a siña kompro- 
ndé e superstishon ku 
ta biba den e poblashon 
lokal, ku no ta riska ban- 
doná kas anochi, debí 
na miedu. Tabatin hopi 
zonido anochi ku nos 
no por a splika. Pa hopi 
hende esaki no tabata 
straño, konsiderando ku 
nos tabata biba den e 
kas di dokter, rònt di kua 
spiritu di e pashèntnan 
ku a muri ta hunga nan 


weganan oskuro. 
Niun hende riba e 
isla lo a riska bini aki 
anochi. Nos a eksitá na 
momentu ku nos a haña 
sa ku e zonidonan ku 
nos a tende e anochi 
ku a pasa tabata prose- 
dente di flamingo, esta 
diferente grupo di e pa- 
ranan aki bulando bai 
direkshon suit. 
Nana a konta nos ku 
nan ta bini Boneiru pa 
traha neishi. Esaki taba- 
ta nos promé enkuentro 
ku e paranan aki den 
naturalesa. Nos taba- 
tin un soño: studia nan 
sekretonan di brui. Hopi 
bia mas nos a tende e 
mésun zonidonan aki 
anochi. Te awe ora 
nos tende e gritu di un 
chogogo 
den 
kualké 
parke di bestia esaki ta 
toka nos. Nos pensa- 
mentu ta bai na e mo- 
mentunan asina den e 
tempu plasentero i felis 
ku nos a pasa na Bonei- 
ru. Nos wowo di paden 
ta mira imágennan di 
klaridat i kalor, espasio i 
soledat - un paraiso na- 
tural intachabel - un isla 
asina leu for di Europa. 

Tonchi, ami no tabata sa 
nunka ku zjampaña por ta 
un peliger. 


Awèl si, e pòpchi di M21 a hera 
pèrdè su wowo pa motibu di kòrki. 
Ta kon e lo a goberná faltando 1 
wowo? 

KRALENDIJK – Pa 
medio di e programa di 
Bonaire Friends, ku or- 
guyo Tourism Corporation 
Bonaire ta kontinuá ku su 
tradishon di duna honor na 
personanan ku ta duna un 
aporte importante na Bo- 
neiru su sektor turístiko. 
E programa akí ta selebrá 
e dedikashon insesante i 
e kaluroso hospitalidat di 
hendenan ekselente ku ta 
mehorá eksperensia di nos 


TCB ta sigui honra personanan ku ta kontribuí na turismo 


bishitantenan. 
Nos ta kontentu di por 
introdusí kuater persona na 
bo, ku nos a añadí na nos 
lista di Bonaire Friends: 
George Kultura Thodé, 
chief ranger di Stinapa na 
Parke Washington: E dedi- 
kashon di George Kultura 
Thodé na protekshon di Bo- 
neiru su medio ambiente, 
edukashon di nos hóbennan 
i konservashon di bunitesa 
di nos isla, kada biaha di 


nobo ta bini dilanti atrobe 
durante enkuentronan ku ta 
tuma lugá pa kasualidat den 
nos parke nashonal i e ta un 
inspirashon pa tur hende ku 
topa kuné. 
Claydrick 
Clarenda: 
Komo un kara hospitalario 
na Aeropuerto Flamingo di 
Boneiru, Claydrick su salu- 
donan kaluroso i su konose- 
mente profundo di kultura i 
historia di Boneiru ta laga 
un impreshon permanente 


atras serka masha hopi 
bishitante. 
Nicole Pourier: Nicole 
su generosidat i su ko- 
nosementu lokal ta toka 
kurason di nos bishitan- 
tenan, di manera ku nan 
eksperensia na Boneiru ta 
bira realmente inolvidabel. 
Su sinseridat i hospitalidat 
ta keda bria, no opstante e 
desafionan ku e ta enfrentá. 
Rona Aguilar: Nos 
bishitantenan ta risibí un 
trato inolvidabel pa me- 
dio di Rona su servisio 
ekselente i e atenshon ku e 
tin pa kada detaye, loke ta 
resultá den hopi elogio pa 
Rona, pa motibu ku esaki ta 
garantisá un estadia na Bo- 
neiru ku nos bishitantenan 
no por lubidá. 
E programa di Bonaire 
Friends ta sigui pone spòt- 
lait riba personanan re- 
markabel ku ta kontribuí na 


hasi Boneiru eksepshonal. 
Pa medio di rekonosé e en- 
kuentronan ekstraordinario 
akí, nos ke promové un 
laso outéntiko entre nos po- 
blashon lokal i nos bishitan- 
tenan i krea rekuerdonan 
permanente. 
Nos ta enkurashá nos 
bishitantenan pa kompartí 
nan eksperensianan eksep- 
shonal ku nos komunidat 
lokal via e página spesial di 
Bonaire Friends riba https:// 
bonaireisland.com/bonaire- 
friends/. Tourism Corpora- 
tion Bonaire ta ekspresá su 
sinsero gratitut na tur nos 
habitantenan fantástiko pa 
nan kaluroso bon biní i nan 
dedikashon insesante na 
nos sektor turístiko. 
Nos ta invitá tur hende 
pa partisipá i selebrá e la- 
sonan úniko i amistatnan 
duradero ku ta surgi na nos 
isla. 

PARAISO DI FRUTA 


The Hidden Green Movement ta un kampaña di konsientisashon ku tin produkshon 
di kuminda (agrikultura i krio di bestia) aki na Kòrsou. Kada luna nos ta pone un 
kunukero den spòtlait. Awe ta Gilbertico ‘Tico’ Sirberie ku su paraiso di fruta. 


Paraiso di fruta 


Dushi i saludabel 


Gilbertico ‘Tico’ Sirberie (1990) stima fruta. Planta, snui i kuida. E ta gosa ora e 
ta mira kon fruta ta krese. Anto e ta gosa ku e ta piki nan na e momento ideal. 
Ta esei e ta stima. Su tereno ta yen yen di palu di fruta. Lamunchi, papaya, koko, 
bakoba... Mas ku tur tipo di palu, ta palu di sòrsaka tin. 
Esaki ta Hòfi Sòrsaka. Kareda di palu band’i otro. Niun otro kaminda na Kòrsou 
bo ta haña esaki. Tico a snui e ramanan di mas abou pa e por kana pasa bou di 
e palunan. Aki den sombra no ta hasi kalor. Blachi ta shíriki bou di bo pia, para ta 
kanta i barbulètè ta bula di palu pa palu. Esaki ta su gran orguyo. 
Na aña 2008 Tico a kuminsá ku un pida tereno chikí. Despues di 15 aña tin sigur 
tres, di e kuater hèktarnan disponibel, plantá. Tin palu di fruta anto tambe tin 
bèrdura manera batata dushi, kasave, warmus i spinazi. E konosementu básiko 
di kultivo di bèrdura i fruta el a siña di su famianan. Di su tata i di su tawela. E ta 
traha i siña. Kunukero Tico ta mashá yòn i e tin mashá eksperensia. En realidat 
e por hasi tur kos e mes. 
Si ta p’e, Tico no ta bai niun kaminda. Semper i henter siman, pues shete dia pa 
siman, e ta na su tereno. Anto kasi semper e ta su so. El a kustumbrá. E ta gusta. 
Niun hende ku ta strob’é. Esta un libertat i trankilidat. Dushi! 


“Ta importante ku nos mes ta produsí kuminda. E kalidat ta mihó ku esnan dje 
produktonan ku ta bini djafó. Hopi biaha bèrdura i fruta na Kòrsou ta haña mas 
solo i ménos áwaseru. Pues nan tin mas sabor i ta mas saludabel. Sòrsaka ta 
masha kurativo, lamungras i orégano tambe. M’a siña esaki di mi antepasadonan 
den nos famia.” 
“Mi ke planta mas palu di fruta. Mespel, kashu, shimaruku. Ta esei e hendenan 
gusta. Tin mas ku sufisiente espasio, anto mi so por hasi e trabou. Únikamente 
ora mester chapi, mi sa pidi yudansa. E trabou di mas pisá ta pa tene e tereno 
limpi. Nos ta hasi esei ku diferente hèrmènt manera chapi, piki i skòp.” 
Traha huntu 


“Benta no ta mashá, pero sufisiente tòg. Nos mes ta kome saludabel semper. 
Importashon di fruta i bèrdura ta hasi kos difísil. Ami ta bende un kònkòmber pa 
1 florin 75, anto e supermerkadonan ta paga 1 florin pa esun ku ta bin djafó.” 
“Komo kunukero nos lo mester traha mas tantu huntu. E ora ei nos ta inventarisá 
serka nos klientenan grandi pa sa kua demanda tin, anto huntu nos ta disidí 
kuantu mester planta. Esei ta mihó pa nos isla i pa tur hende. Dje manera ei nos 
tambe tin un bos ora mester papia ku gobièrnu. Kisas dje manera ei nos ta logra 
haña un mihó prèis pa nos produktonan, materialnan i hèrmènt.” 

Djùngel di vitamina 


Fruta ta loke ta hasi Tico realmente kontentu. “Sòrsaka!”, e ta grita ora e mira un 
sòrsaka bunita i hechu. Semper tin fruta hechu na e palunan na Hòfi Sòrsaka. 
Tico ta é provedor di vitamina. Sòrsaka na su kunuku ta krese den dos boske, 
un banda di otro. Un poko mas aleu ta parse ku bo ta den un djùngel meimei di 
palu di bakoba, banana i palma di koko. Tur ku tròshi grandi di fruta. Nan ta pará 
di manera stratégiko pa tapa bientu ku lo por supla dal e bèrduranan plantá. Anto 
tambe tin papaya, lamunchi i patia. 
Entre tur e palunan di fruta tin abeha ta bula bai bin, ta buska nèktar. Den e 
búskeda ei nan ta pasa pólen di e flornan maskulino pa e flornan femenino. Esaki 
ta mashá importante pasobra sin polinisashon no tin fruta. Tico tin tres kashi di 
abeha. Ora e panalnan ta yen e ta yena bòter ku stropi di abeha. El a siña kon pa 
hasi esaki di un apikultor ku mashá eksperensia. 


Fruta ta loke ta hasi Tico realmente kontentu. “Sòrsaka!”, e ta grita ora e mira un 
sòrsaka bunita i hechu. Semper tin fruta hechu na e palunan na Hòfi Sòrsaka. 
Tico ta é provedor di vitamina. Sòrsaka na su kunuku ta krese den dos boske, 
un banda di otro. Un poko mas aleu ta parse ku bo ta den un djùngel meimei di 
palu di bakoba, banana i palma di koko. Tur ku tròshi grandi di fruta. Nan ta pará 
di manera stratégiko pa tapa bientu ku lo por supla dal e bèrduranan plantá. Anto 
tambe tin papaya, lamunchi i patia. 
Entre tur e palunan di fruta tin abeha ta bula bai bin, ta buska nèktar. Den e 
búskeda ei nan ta pasa pólen di e flornan maskulino pa e flornan femenino. Esaki 
ta mashá importante pasobra sin polinisashon no tin fruta. Tico tin tres kashi di 
abeha. Ora e panalnan ta yen e ta yena bòter ku stropi di abeha. El a siña kon pa 
hasi esaki di un apikultor ku mashá eksperensia. 
Kultivo rotativo 


Entre e palunan di fruta tin kultivo ku bèrdura. Tico ta kultivá práktikamente tur 
kos ku por topa den e departamentu di fruta i bèrdura na un supermerkado. Di 
batata dushi, kasave i warmus te kònkòmber, spinazi i pinda. Entretantu e sa ta 
kiko kliente ta kumpra, anto mayoria di bèrdura e por entregá despues di dos pa 
tres luna. 
Nunka e no ta planta mésun kos dos biaha tras di otro den e mésun tera. Esei 
ta lèi. E ta alterná entre kultivo ku ta agotá e tera i esnan ku ta enrikes’é. Manera 
batata e ta alterná ku bonchi. E ta ara e tera kompletamente. Tur sobrá di mata, 
méskos ku sobrá di e kosecha, ta bai pa e bestianan di un kunukero amigu di dje. 
Promé ta plug e tereno bashí anto kaba ta bolbe repartié den sekshon. E kul- 
tivonan ta krese haltu riba tera ku a keda hisá un poko den rèi. Banda di e rèinan 
di tera, tin kanal ku parse roi. E ora ei tur kos ta kla pa planta di nobo. Tin un 
lèi mas ku mester tene na dje: tur kos ku ta krese bou di tera, manera kasave i 
batata dushi, ta bai tera durante luna yen. Anto ta planta tur otro bèrdura ta ora 
luna ta mas chikí posibel. Hasiendo uso di e konosementu ei, kada dos siman e 
ta planta bèrdura nobo. Di e manera ei e proseso di produkshon por keda kana 
kontinuamente. Tin bèrdura ku bo por bolbe usa. Esta bo ta usa un parti di e 
bèrdura. Manera e tronko di kasave. Bo por bolbe hink’é den tera. Méskos ku un 
stèngel di spinazi. Bo ta hasi esaki te ora e energia kaba. Te ora bo haña batata 
mashá chikí i blachi ménos bunita. Ta e ora ei e momentu a yega pa kuminsá di 
nobo. 
Baño pa mata 


Den un kasita ku tela pa krea sombra, tin diferente generashon di bèrdura ta 
krese. Aki Tico a planta sentenáres di simia den baki spesial pa germiná. Ku tur 
su pasenshi i atenshon e ta primi nan unu unu den e pòchinan chikí. 
Un biaha pa siman ta baña e matanan di Hòfi Sòrsaka. Tico ta pone habon natu- 
ral i desinfektante den awa. Ku e meskla akí e ta spùit i laba e blachinan, strèn- i 
takinan. Esaki ta un manera efektivo kontra bakteria i plaga. 
Totalmente orgániko! Konsientemente e ta skohe pa produkto biológiko pa tene 
su matanan den bon kondishon. Pestisida i otro produkto kímiko ta veneno. Tantu 
pa hende komo pa naturalesa. Tico ta preferá usa alternativanan ku no ta dañino 
manera kreolina, binager i estrakto dje blachinan di palu di nim. 
Aki n’e kunuku ta parse hasimentu di deporte riba nivel mas haltu ku tin. P’esei 
un biaha pa siman ta tempu pa un empuhe di mèst. E mèst ta di shushi di kabritu 
ku galiña i ta bini di Ronde Klip. Tambe tin e piskánan tilapia ku ta den e renbak. 
Esakinan ta sòru pa e nutrientenan èkstra den awa. Tico a tende di esaki, anto 
el a disidí di purba i esaki tabata eksitoso. E kuminda pa e piskánan e ta kumpra 
na un tienda di animal. 

KRALENDIJK—Misa 
na Antriol kargá ku pader, 
un bunita selebrashon. Mas 
o ménos 35 pader di Kòr- 
sou, Aruba i Boneiru, hun- 
tu ku Obispu Luis Secco 
tabata presente pa un sele- 
brashon Eukarístiko grandi 
na parokia La Bírgen di 
Coromoto. Nan a drenta 
misa den proseshon i a subi 
na altar. 
Diakono a lesa akla- 
mashon, siguí pa obispu ku 
a prediká e anochi. "Ape- 
sar ku ta kalor nos tei i ku 
pasenshi huntu ku kada un 
di boso ku a hasi esfuerso 
pa ta presente na misa awe. 
Nos tin mensahe pa tur 
hende i no ta será den un 
grupo, pa solamente algun 
hende. No tin porta será pa 


Misa grandi kargá ku pader 


1 i habrí pa otronan. 
Boso ta yamá pa bin 
skucha palabra di Dios. Si 
un di e pastornan a trata 
parokianonan no muchu 
bon, no ta nos karakter. 
Boso ta mira nos ta di dife- 
rente nashon i esaki ta laga 
mustra, ku portanan no ta 
será. Fraternan ku a traha 
na Boneiru den pasado, 
nan trabou no a bai pèrdí. 
Meskos ku pasado, awor ta 
buskando sùrnan hóben, pa 
sigui e kaminda." 
Padernan a parti hos- 
tia un na otro i despues na 
parokianonan. 
Pader Curtis, a papia 
na final di e selebrashon 
di misa. El a bisa: “Na Bo- 
neiru nos a diskubrí e pèrla. 
Nos a hañ'e na Boneiru. 


Boso sa di enkargá fe i spe- 
ransa. Na nòmber di obispu 
i padernan tambe diako- 
nonan, nos ta bisa ku awor 
nos ta bai kas, kontentu i ku 
speransa. Danki na tur pad- 
ernan ku ta yuda na Bonei- 
ru. Obispu a bisa awe, hasi 
pa semper boso portanan ta 
habrí. Danki na padernan 
i ta bon pa mi menshoná, 
kua pader ku ta bai for di 
su parokianonan, no kòrda 
riba e kosnan ménos bon. 
Sigui mantené e pueblo ku 
boso ta. 
Bendishon pa tur hende.” 
Despues di misa masha 
hende a topa ku padernan, 
pa saka potrèt, kombersá i 
asta hasi orashon spesial. 
Kor Flor di Coromoto a a- 
nimá e selebrashon. 


Raymari B.V. 


ta buska 
- 1 electricien 


Pa mas inf. yama # 782-0119 


Abreu Construction B.V. 


ta buska 
- 1 metselaar 


Pa mas inf. yama # 780-8649 


ABR-Services B.V. 


ta buska 
- electricien 


-mester tin 2 aña di eksperensia 


Inf. yama # +599 782-3744 


VANIDADES B.V. 


ta buska 
- 1 schoonheidsspecialist 


-mester tin diploma i ku eksperensia 
Pa mas inf. tel. 717-5423 


FENEM B.V. 


ta buska 
-1 metselaar /-1 schilder 


Inf. yama # 
+599 786-3458 / 777-5148 

NILO 
Trankilo Kaya Emerenciana 


Awe Nilo Trankilo ta 
konta boso, o duna un 
splikashon, di orígen di 
anterior Emerenciana- 
straat i ku ta awor Kaya 
Andres A. Emerenci- 
ana. Ku e splikashon 
ta bèrdat mi no sa 
eksaktamente, pero mi 
a hañ’é un bunita sp- 
likashon. 
Masha poko biaha bo 
ta haña òf tende ku un 
hende ta biba den un 
kaya ku ta meskos ku 
su fam. 
Awèl esei sí ta e kaso 
ku ami, Nilo Trankilo, 
Emerenciana. Mi fam 
ta Emerenciana i kasi 
henter mi bida a biba 
den Kaya Andres A. 
Emerenciana i ántes e 
tabata Emerencia-nas- 
traat. 
Na 1979, ora ku mi a 
bai studia aviashon na 
Hulanda, den mi di tres 
aña di estudio di HTS 
mi a bai hasi un di mi 
práktikanan na e ne- 
goshi di Hoogovens na 
Ijmuiden, kaminda nan 
ta prosesá i generá tur 
sorto di heru. 
Awor ora ku Nilo Tranki- 
lo a yega e promé dia 
na 
Hoogovens, 
mi 
‘stagebegeider’ ta pun- 
trami ta kon yamami i 
mi mayornan i na unda 
mi mayornan ta biba? 
Mi a kontestá ku mi 


nòmber ta Nilo Emer- 
enciana i mi mayornan 
ta Lina i Alberto "Shon 
Bubu" Emerenciana i 
ku mi mayornan ta biba 
na Bonaire den Eme- 
rencianatraat nr 29-B e 
tempu ei. 
E stagebegeleider di: 
“Oh, dan is het toch 
goed." 
Nilo Trankilo n’ pèrdè 
pa gana i a bira puntra 
e ‘stagebegeleider’ me- 
sora: "Hoe bedoel u, oh 
het is toch goed?" 
E ‘stagebegeleider’ di ku 
el a kere ku Nilo Trankilo 
tabata skirbi su nòmber 
i fam i ku Nilo Trankilo a 
brua i pone ‘straat’ pa- 
tras di e fam. Awèl si! 
Nilo Trankilo a dal un 
gritu duru hari, pero a 
bira serio mesora, pa 
e ‘stagebegeleider’ no 
kore ku mi òf tira mi den 
un di e ‘hoogoven’-nan ei 
i smèlt mi pa heru (bieu) 
tambe, ya ku e tempu ei 
den añanan '70-'80 nos 
hendenan di koló tabatin 
masha mal nòmber na 
Hulanda. 
Manera Nilo Trankilo 
a splika ku poko biaha 
bo ta haña ku un hende 
ku un sierto fam ta biba 
den un kaya yamá mes- 
kos ku su fam. P’esei e 
‘stagebegeleider’ a pen- 
sa ku ta brua mi a brua. 
Komprendibel. 


Awor Nilo Trankilo a 
kaba studia na 1986 i 
a bolbe Bonaire ku su 
dos diplomanan di in- 
geniero den Aviashon 
i Ekonomia Industrial 
den su saku, a pasa bai 
derechito serka un di e 
hopi tio òf momonnan di 
dje i a puntr’é kon bin e 
nòmber 
Emerenciana- 
straat a bini? 
E tio a kontami un his- 
toria i dunami un sp- 
likashon. Mi no sa ku ta 
bèrdat òf no ta bèrdat, 
pero mi a hañ’é un buni- 
ta splikashon. 
E tio a kontami ku tempu 
ku La Reina a bini Bo- 
naire, ku nan a kore rònt 
Bonaire kuné, dal un 
paseo, p’e konosé nos 
isla i nan a kore pasa 
e tempu aya den Eme- 
rencianastraat ku ta ak- 
tualmente Kaya Andres 
A. Emerenciana kuné 
tambe. 
I e tempu ei tabata tin 
mané 10 pa 11 kas den 
e kaya. Awóraki tin hopi 
mas, esta 33 kas òf edi- 
fisio den e kaya. 
Awor, pasando durante 
e paseo den e kaya La 
Reina ta puntra e tempu 
aya: "Wie woont hier en 
wie woont daar?” 
Anto riba tur e pregun- 
tanan e tabata haña 
kontesta ku un famia 
Emerenciana ta biba ei 
na e kas. 
A kuminsá te pabou ku 
kas di Benjamin "Mo- 
mon Benny" Emerenci- 
ana i a terminá na final 
dje kaya ku kas di Di- 
onisio "Momon Buchi" 
Emerenciana, kaminda 
ku primu Djo Djeisko ta 
biba aworaki. 
E tio a sigui kontami ku 
ora ku La Reina a yega 
na final di e kaya dilanti 
di e tempu ei Bar Copa 
Cabana di Pa Ye i Ma 
Tasha Oleana (qepd), 


ku ta awóraki Wa Xing 
Bar Restorant i San Mo 
Mininimarket chines, ku 
La Reina a bisa i a pro- 
pone: "Waarom noemen 
jullie de straat niet Eme- 
rencianastraat, want het 
zijn alleen maar Eme- 
renciana's die in de 
straat wonen". 
I asina, segun e tio (kòr- 
da ku ta segun e tio), e 
kaya a bin haña e nòm- 
ber e tempu ei Emeren- 
cianastraat. 
Ta hopi Emerenciana 
mes tabata biba den e 
Emerencianastraat 
e 
tempu ei, ya ku un se- 
ñora chiki asina yamá 
Julia Leona Maduro- 
Emerenciana, alias (Ma) 
Yuya, Machi òf Gran, a 
haña no ménos ku 17 òf 
18 yu. 
Un bunita historia i sp- 
likashon di Emerencian- 
astraat. 
Ku esaki ta bèrdat mi 
no sa i Nilo Trankilo no 
a verifik’é, pero Nilo 
Trankilo a hañ’é un buni- 
ta splikashon pa Eme- 


rencianastraat sí. 
Segun mi na aña 1984 
a kambia Emerenci- 
anastraat di nòmber 
pa Kaya Andres A. 
Emerenciana, nombrá 
na un polítiko i un di e 
fundadónan di Partido 
Demokrátiko Boneria- 
no, ku ta señor Angel 
Andres Emerenciana, 
alias "Chitu Spiritu". 
E ora ei tambe a kam- 
bia e numerashon di e 
kasnan den Kaya An- 
dres A. Emerenciana, 
ku Shon Bubu i Nilo 
Trankilo su kas ku ta- 
bata tin number 29-B a 
bira ofisialmente num- 
ber 16. 
I e tempu ei Gobièrnu 
di Bonaire a fasilitá un 
plachi ku e number pa 
un florin ku mester a 
paga mesora na e em- 
pleado ku a entregá e 
plachi. 


Un bunita historia di 
Emerencianastraat. 

MERKA – E servi- 
sio di streaming di video 
Merikano Netflix, e úl- 
timo kuartal a haña hopi 
mas abonado aserka. Ta 
e promé aña den hopi aña 
ku e kantidat di kliente a 
subi asina fuerte den un 
kuartal. 


Netflix ta mira kantidat 
di abonado subi 


Segun Netflix, e krese- 
mentu ta medio a base di e 
konsekuensia di e maneho 
nobo, kaminda pa e kon- 
sumidó ta bira difísil pa 
kompartí un kuenta i dor di 
esei hopi mas hende awor 
tin nan propio abonado ser- 
ka e plataforma di video. 


Ta parse ku e kantidat 
di kliente nobo e aña akí 
lo sigui subi mas aleu na 
mas di 20 mion, un subi- 
da fuerte en bista di aña 
pasá, momentu ku mas òf 
ménos nuebe mion hende 
a bira abonado. 


SUR AFRIKA – Pa Rei 
Willem-Alexander i Reina 
Máxima, e protestanan ku 
a tene djabièrnè mainta du- 
rante nan bishita na e museo 
di katibu na Kaapstad, a 
bini inesperá. Ta bon ku 
esaki a sosodé, e rei a bisa 
durante un konferensia di 
prensa na final di su bishita 
na Sur Afrika. “Esaki sí no 
a spera. E emoshonnan ta 
hopi komprendibel.” 
E manifestashon di un 
shen hende asina djabièrnè 
mainta, a kondusí na al- 
gun tenshon, momentu ku 
e pareha Real despues di e 
bishita tabata trata kana bai 


Pareha Real na Sur Afrika: 
Bunita bishita, protesta tabata di spera 


nan outo. 
E demostrantenan di e 
poblashon indigno Khoi- 
san, tabata bisa pa res- 
petá nan i nan ke kompen- 
sashon, atenshon pa pasado 
di sklabitut na Sur Afrika. 
E rei a demostrá kom- 
prenshon pa esaki. El a 
mustra ku e poblashon di 
Khoisan siglonan pasá a 
keda usá dor di Hulan- 
desnan i ketu bai ainda no 
tin un pais komo kas. 
“Ta bon ku e emoshon- 
nan a sali dilanti i ta bon ku 
esaki ta bisto.” Dor di esei, 
segun Rei, por traha mas 
aleu na sanashon. 


HAITI 
– 
Na 
Haiti 
despues di dos aña a detené 
e sospechoso prinsipal di 
morto di e presidente di e 
tempu ei, Moïse. 
Ta sospechá Joseph Fe- 
lix Badio, un èks trahadó di 
e ministerio di hustisia, di 
a hür matadónan ku a ehe- 
kutá e likidashon na 2021. 
Agentenan polisial a sa 
di detené Badio momentu 


Sospechoso prinsipal morto presidente 
di Haiti detené 


ku e tabata bandoná un sitio 
di parker di un supermarket 
na Petion-Ville, un siudat di 
e kapital Haitiano, Port-au- 
Prince. Ta akus’é di morto, 
intento di morto i atake 
armá. 
Un grupo di hòmber 
armá a tira Presidente 
Moïse mata den su kam- 
ber. Nan a drenta e kas den 
e serunan nort di Por-tau- 


Prince i a lòs 12 bala riba 
dje. 
Segun e investigadónan, 
e grupo tabata konsistí 
prinsipalmente di maton di 
hür Kolombiano. 

SIMPSON BAY -- 
Princess Juliana Interna- 
tional Airport (PJIAE), a 
selebrá su dia di siguridat 
ku un sena remarkabel 
djasabra 14 di òktober, 
dediká na honra e dedi- 
kashon i trabou duru di e 
staf di e departamentu di 
siguridat i su partnernan. 
E evento tabata marká 
pa momentunan di goso, 
rekonosementu 
i 
pre- 
sentashon di sertifikado 
na e ofisialnan di siguri- 
dat. 
E evento, tené na 


Ku honor i sertifikado 
Aeropuerto Prensès Juliana Juliana 
a selebrá Dia di Siguridat 
Emilio, tabata bon aten- 
dé, demostrando e aero- 
puerto su kompromiso na 
su personal di siguridat i 
nan ròl balioso den sigurá 
e siguridat di biaheronan i 
operashon di aeropuerto. 
E evento a inkluí 
tambe e presentashon di 
sertifikado na e ofisial- 
nan di siguridat nan logro 
durante e aña. E sertifi- 
kashonnan akí ta repre- 
sentá e kompromiso di e 
departamentu di siguridat 
di PJIAE pa kontinuá ku 
mehorashon i ekselensia. 


THE BOTTOM – Saba 
ta lansa ‘Exquisite Culi- 
nary Extravaganza’, e festi- 
val di ròm i kref, di 5 pa 12 
di novèmber. 
Saba ta invitá pa un 
selebrashon di ekselensia 
kulinario, músika vibran- 
te, eksposishon di arte, e 
bunitesa di naturalesa i e 
ambiente di e isla ku no por 
pèrdè. 
E festival ta premirá di 


Festival di ròm i kref 


bira un fiesta di un siman 
largu i un eksperensia in- 
olvidabel pa tantu lokal 
komo bishitante, gosando 
di kref i ròm di Unspoiled 
Queen Liqueur. 
Esaki ta un kolaborashon 
entre diferente partner den- 
tro di e sektor turístiko, 
restorant, bar, hotèl, sentro 
di buseo, provedónan di 
transporte i eksponentenan 
di obra di arte. 
E festival ta premirá di 


PHILIPSBURG 
– 
Diesocho di òktober ta 
Dia Nashonal kontra trafi- 
kashon humano i kontra- 
banda humano. E meta di 
e dia ta pa alsa konsien- 
tisashon riba trafikashon 
i kontrabanda humano. E 
konsientisashon ta tambe 
oumentá e interkambio di 
informashon, konosemen- 
tu i e mihó práktikanan 


Alsa bos kontra trafikashon humano 


huntu ku e diferente part- 
nernan hudisial. 
Ta 
konfrontá 
reto- 
nan mundial tur dia i Sint 
Maarten no ta eksepshon, 
momentu ku trafikadónan 
humano ta kontinuá eksplo- 
tá hende pa nan benefisio. 
E ophetivo mas vulnerabel 
ta e pober, kende ta mas na 
rísiko. 
Un inisiativa di Mini- 


ster di Hustisia, huntu ku 
su servisio i partnernan 
di hustisia i Imigrashon, 
ta trahando pa estrechá e 
konsientisashon i preven- 
shon, a base di National 
Reporting Centre (NRC) 
pa trafikashon i kontra- 
banda di hende. NCR mas 
aleu mester bini ku siste- 
manan pa protehá víkti- 
manan. 

ORANJESTAD - Dia- 
huebs mainta, Prome Mi- 
nister Evelyn Wever-Croes 
acompaña pa representan- 
tenan di Futura, a bishita 
Sint Dominicus College, 
cu ta e scol ganador di e 
proyecto di Edutech pa ciclo 
4. Cu e proyecto inscribi, e 
scol a logra gana un total di 
15 Ipads y 6 chrome books, 
cu awe a wordo poni den 
un klas cu nan a yama nan 
"tech-room". Prome Mi- 
nister tabata tin e honor di 
a efectua e apertura oficial 
di e "tech-room" aki, cu ta 
un klas hopi bunita y inte- 
resante. Durante su bishita, 
Prome Minister a haya un 
presentacion di e alumno- 
nan di tur loke nan por haci 


Sint Dominicus College a crea nan mesun tech-room 


caba, mirando cu ya ta añas 
cu Sint Dominicus College 
a cuminsa cu digitalisacion 
na scol. E alumnonan ya 
caba ta hopi experencia 
riba varios di e terenonan 
di innovacion manera co- 
ding, y traha wega, cu ta 
duna nan un miho bista pa 
loke ta programacion, y ta 
yuda nan den diferente ma- 
teria, manera matematica y 
wiskunde. 
Prome Minister ta fe- 
licita Cabesante di scol 
señora Caroline Cardose, 
y Meneer Mario Lobo cu 
ta e "waarnemend hoofd, 
tur alumno y docente, cu 
e bunita proyecto aki, y ta 
deseanan hopi exito cu e 
materialnan nobo. Tambe, 


Prome Minister a expresa 
di ta spera cu e proyecto 
aki, lo ta un inspiracion pa 
otro scolnan crea nan me- 
sun "tech-room". 
Na su turno, Cabesante 
di scol señora Caroline 
Cardose a gradici Gobierno 
di Aruba, y Futura pa kere 
den e scolnan, y bin cu e 
proyecto importante aki, cu 
ta yuda e scolnan avansa 
riba e tereno di innovacion. 
Tambe, sr Mario Lobo " a 
expresa algun palabra na 
unda su persona a indica cu 
e "tech-room" aki tabata un 
soño di e scol pa hopi tem- 
po caba, y finalmente awor 
cu e scol a gana e material- 
nan digital aki, nan soño a 
bira un realidad. 


ORANJESTAD 
-- 
Kende no a yega di scucha 
di Buchi Panama, no sola- 
mente pa su historia largo 
den futbol di Aruba pero 
tambe pa un aventura he- 
roico cu el a pasa den riba 
lama grandi, ora cu hunto 
cu dos amigo, nan a sufri 
problema cu nan boto y a 
keda drif pa varios siman 
riba lama grandi. Buchi a 
fayece. E storia di e odisea 
aki, a bira un storia cu hopi 
mayornan a conta nan yiu- 


Buchi ‘Panama’ Wever gran lider di futbol a fayece 


y nietonan di tres homber 
cu a dicidi di horta un boto 
di bela, pa nan subi lama 
y bay directamente pa Co- 
lombia, pero nunca nan a 
logra di yega e pais men- 
ciona. 
Buchi hunto cu su ami- 
gonan Yendi y Simon, a 
keda drif riba lama pa 29 
dia largo sin sa unda nan 
lo yega y cu hopi miedo cu 
nan lo no mira tera firme 
mas sigur despues cu nan 
mester a mira Yendi a bin 


fayece pa motibo di ham- 
ber y dehydratacion. Un 
dia despues di a tira curpa 
di Yendi den lama, Buchi y 
su amigo cu a keda, Simon, 
a wordo mira pa un barco 
net dilanti di Panama y ca- 
minda a hiba nan na e pais 
menciona pa asina nan por 
a regresa nan isla natal bek. 
Un odisea cu a tuma 
luga na 1950 pero varios 
aña despues di a recupera 
y cuminsa traha bek, Bu- 
chi siendo lider di futbol a 


dicidi di cuminsa cu e or- 
ganisacion di LIFIDA cual 
te awe ainda ta existi pero 
awor bou maneho di AVB. 
Ta un hecho cu no por kita 
for di Buchi, ya cu el a pone 
e base di e organisacion 
di LIFIDA cu pa hopi aña 
no tabata cay bon di e fe- 
deracion di futbol local, cu 
ta AVB, pero a funciona 
riba su mes, organisando 
weganan den cantidad di 
categoria, caminda a pone 
centenares di mucha y ho- 
bennan, hunga futbol tur 
fin di siman. 
Tur diasabra y diado- 
mingo tabatin cantidad di 
mucha hungando futbol 
competitivo 
riba 
varios 
tereno den cant idad di 
bario y Buchi a logra di 
trece actividad futbolistico. 
No solamente aki na 
Aruba pero Buchi tabata 
hopi conoci na Corsou, na 
Bonaire y tambe na Vene- 
zuela y Colombia, caminda 
e tabata e motor pa organisa 
competencianan 
interna- 
cional pa muchanan chikito 
te cu categoria hubenil, 
hayando cooperacion di 
varios instituto pa haci es- 
aki. Buchi tabatin hopi con- 
tacto cu organisacionnan 
di futbol rond mundo pero 
principalmente na Sur y 
Centro America, semper 
buscando un forma pa por 
tene e muchanan motiva pa 


nan practica e deporte di 
futbol aki na Aruba. 
Sin kita y sin pone por 
bisa cu loke sr Buchi Wever 
a haci pa futbol tabata algo 
inmenso, ya cu tur loke tin 
awe, ta su persona a pone 
e base mas importante di e 
progreso di futbol na Aru- 
ba, semper buscando con- 
tacto cu organisacionnan 
internacional pa yuda su 
muchanan di su isla natal. 
Den e divisionnan halto di 
AVB tambe Buchi tabata 
participa como dirigente y 
e tabata e motor pa hopi aña 
tras di e ekipo di San Luis 
Deportivo y tambe a yuda 
otro ekiponan di Savaneta 
pa progresa den futbol. 
Pa basta aña Buchi ya 
no tabata activo mas como 
dirigente, 
principalmente 
despues cu federacion local 
di futbol, esta Arubaanse 
Voetbal Bond, a dicidi di 
hinca henter e concepto di 
LIFIDA bou di su supervi- 
sion y maneho loke te dia di 
awe ainda ta e caso. 
Sinembargo si tin un 
hende merece un estatua 
pafo di un stadion na Aru- 
ba y e stadion cargando su 
nomber, ta sr Buchi ‘Pana- 
ma’ Wever pa tur locual el 
a haci pa futbol di Aruba, 
dunado e deporte aki e em- 
puhe di mas importante cu 
futbol di e isla aki a yega di 
conoce. 


ORANJESTAD 
-- 
Diaranson den oranan di 
atardi polis y ambu lance 
a bay un cas na Sabana 
Basora, unda un dama 
hoben lo no tawata reac- 
ciona. Paramediconan cu 
a yega mesora a bay unda 
e dama(21) tawata esta 
den camber. 
Ey nan a ripara cu ber- 


Dama hoben haya sin bida 


dad e dama lo no tawata 
reacciona y mesora a cum- 
insa cu CPR, mientras un 
unidad mas a yega pa yuda. 
Polisnan na e sitio tawata 
trata di consola e mama, cu 
tawata den un momento di 
an gustia enorme. 
Mientrastanto a avisa 
Slachtofferhulp 
tambe. 
Despues di basta intento 


door di e Paramediconan, 
no a keda nada otro pa 
pidi pa un Dokter; cu ta 
esun cu mester constata 
morto. E dama hoben lo 
no tawata sinti mucho 
bon ultimamente y ta laga 
dos yiu chikito atras. Un 
palabra di forsa y alabes 
condolencia ta bay pa e 
famia. 

HULANDA 


AMSTERDAM – E 
kurpa ku a haña na inisio 
di mèrdia di djaweps den 
awa na Veemkade den Am- 
sterdam-Oost, enbèrdat ta 
di Sam, kende tabata pèrdí. 
Segun Polis, ta trata pro- 
bablemente tin un aksiden- 
te fatal. Durante e anochi 
di djasabra pa djadumingu, 
Sam a resultá pèrdí despues 
ku e tabata huntu ku ami- 
gunan den Skatecafé. El a 


Kurpa hañá enbèrdat di Sam 


sali banda di mitar di kua- 
ter di mardugá direkshon su 
kas den Amsterdam-Oost. 
Despues ku amigunan i 
famia djadumingu anochi 
ainda no a tende nada di 
dje, a alarmá Polis. 
Djárason Polis a kom- 
partí un foto nobo di Sam 
ku e speransa pa haña mas 
tep di hendenan ku a mir’é 
pa último biá. Anterior- 
mente djaweps a bira kono- 


sí ku a mir’é posiblemente 
pa último bia riba Veem- 
kade. Pa e motibu akí e tim 
di investigashon nashonal, 
LTOZ, di Polis a hasi inves- 
tigashon ei nan. 
Famia i amigunan tambe 
a yuda ku e búskeda. Nan a 
hasi yamada entre otro via 
media sosial i a pone foto 
den e siudat. Tambe nan a 
buska riba e ruta ku e lo a 
kore bai kas ku su baiskel. 


DEN HAAG – E sekre- 
tario di integridat di Partij 


Sekretario di integridat Partij voor de Dieren ta bai Hues 


voor de Dieren (PvdD), a 
entamá un huisio sumario 
kontra a direktiva nobo di 
e partido. Indikashon ta e 
deklarashon resien den kua 
tur notifikashon di integri- 
dat kontra lider di partido 
Ouwehand, a keda deklará 
sin base. 
Den e deklarashon, ta 
bai entre otro den e re- 
proche ku Ouwehand den 
un e-mail lo a pone preshon 
riba e kolaboradó di inte- 
gridat. 
E direktiva ta rechasá 


esaki for di mesa i ta bisa 
ku Ouwehand riba e punto 
akí tambe a atendé korekto. 
E sekretario di integri- 
dat, kende ta den servisio 
di e partido, awor pues ta 
tuma paso legal. E i su abo- 
gado ainda no ke bai den 
detaye di e kaso. Direktiva 
di e partido a laga sa di tin 
tur konfiansa den e resul- 
tado. 
Relashoná 
ku 
e 
deklarashon den kua tin 


pará ku e no a hasi vio- 
lashon di étika, dos siman 
pasá Ouwehand a laga sa 
ku e ta kontinuá komo lider 
di partido. El a hala tras un 
ratu, pasobra tabatin nuebe 
keho kontra dje. 
E direktiva nobo ta in- 
diká ku tur e kehonan taba- 
ta prosedente di e direktiva 
bieu, ku kua Ouwehand 
tabatin konflikto tokante e 
rumbo di e partido. E di- 
rektiva ei a baha. 


DEN HAAG – Un 
grupo di ámtenar di Reino 
k pa Gabinete Hulandes 
mas pronto posibel hasi un 
yamada di pone paro na e 
atakenan i protehá siudada- 
nonan sin inosente. No laga 
nos mira kon nan ta atendé 
ku ayudo humanitario, nan 
ta skirbi. 
Den un yamada, ku en- 
tretantu a keda firmá dor 
di 267 ámtenar di tur mi- 
nisterio, nan ta desaprobá 
e atake horibel di Hamas 
riba siudadanonan inosente 
Israelí. Pero nan ta yama e 
reakshon di Israel na Gaza 
desproporshonal i eksesivo. 
Na Hulanda tin mas di 
138 mil ámtenar di Reino. E 
grupo ku a firma e yamada, 
ta haña ku e ámtenarnan 
dor di e posishon di Gabi- 


Gritu di urgensia di ámtenarnan di Reino na Gabinete 
Laga Israel stòp ku violensia 


nete Hulandes, ta keda hasí 
kulpabel. “Esaki nos no ke 
tin riba nos konsenshi.” 
E yamada ta den man 
di NOS, despues di un in- 
forme di De Telegraaf. E 
ámtenarnan ta skirbi ku 
nan ta preokupá tokante e 
sosten inkondishonal di e 
komunidat 
internashonal, 
inkluso Gabinete Hulandes, 
na Israel. 
Nan ta indiká ku den 
pasado mas biá Israel a vi- 
olá reglanan internashonal i 
resolushonnan di Nashon- 
nan Uní i ta haña e violen- 
sia eksesivo mester stòp in- 
mediatamente. 
“Nos tin tin niun sekònde 
pa pèrdè.” 
Mas aleu e ámtenarnan 
ta hasi un yamada na e 
gabinete pa ehersé lo mák- 


simo esfuerso riba Israel 
mes, Union Europeo, Es- 
tádos Unídos i e konseho 
di siguridat di Nashonnan 
Uní i penetrá den tur kanal 
diplomátiko. 

WILLEMSTAD 
– 
Den kuadro selebrashon 
Siman 
di 
Empresario 
2023, direktiva di A- 
DECK a hasi bishita di 
kortesia na Konseho di 
Minister. Durante di e 
bishita, 
e 
representan- 
tenan di e asosiashon a 
duna informashon riba e 


Den kuadro selebrashon Siman di Empresario 2023 ADECK a 
hasi bishita di kortesia na Konseho di Minister 


re-aktivashon di ADECK, 
metanan i tambe e echo ku 
e organisashon su úniko 
meta ta pa yuda engrandesé 
e sektor di empresa chikí i 
mediano riba nos isla. 
Den un futuro serkano, 
ADECK ta bai aserká 
gobièrnu ku algun punto di 
importansia ku mester bai 


kontribuí na e mehorashon 
i alabes aportá na subi e 
resilensia di e sektor em- 
presarial. 
Un sektor empresarial 
bon desaroyá, ta kontribuí 
enormemente na nos eko- 
nomia i ta un fasilitadó di 
progreso general di nos 
país. 


Ku partisipashon di 160 agente di biahe 
‘Roadshow’ di Kòrsou na Alemania 


WILLEMSTAD 
-- 
Resientemente Ofisina di 
Turismo di Kòrsou, CTB i 
KLM Alemania, a organisá 
un ‘roadshow’ na 4 siudat 
na e parti Nort di Alemania. 
Meta di e ‘roadshow’ ta pa 
alsa e konsientisashon riba 
loke Kòrsou tin di ofresé 
komo destinashon turístiko. 
E ‘roadshow’ a konta ku 
partisipashon di 160 agente 
di biahe, repartí riba e siu- 
datnan Düsseldorf, Bre- 
men, Hamburg i Berlin. 
CTB i KLM Alemania, 
kompañá pa 6 partner lo- 
kal i di Alemania, a sòru pa 
ehekushon di e ‘roadshow’. 
Na yegada, e agentenan di 
biahe a keda risibí ku un 


bibida di bon biní i algun 
pasapalu pa seguidamente 
partisipá na 8 presentashon 
informativo. Kada partner 
a presentá nan produkto 
i kontestá preguntanan di 
parti di e agentenan di bi- 
ahe. 
E lokual a resaltá du- 
rante e programa parti ano- 
chi, tabata na momentu ku 
e agentenan di biahe a haña 
e oportunidat pa traha riba 
un pintura artístiko riba 
kanvas ku e tema Kòrsou. 
Esaki sigur a resultá den un 
aktividat alegre, artístiko i 
memorabel. 
E agentenan di biahe a 
pinta entre otro e famoso 
Handelskade, bida bou di 


laman, glas di kòktel i hopi 
mas. 
Na e siudat Berlin e 
agentenan di biahe a pinta 
Chichi mirando e konek- 
shon ku Kòrsou ya ku Ber- 


lin ta e siudat natal di artis- 
ta lokal Serena Israel. 
Na final, a forma di kada 
15 pintura un arte grandi 
ku a keda opsekiá na un 
agente di biahe ku a pone 


e arte kolorido akí komo 
dekorashon den nan tienda. 
E aktividat di pintamentu a 
keda guiá dor di Götz Frie- 
dewald, un artista profesho- 
nal di Alemania. 

KRALENDIJK – Spe- 
cial 
Olympics 
Boneiru 
ta kontentu ku na luna di 
novèmber Boneiru ta an- 
fitrion pa e promé Special 
Olympics Kingdom Games. 
E weganan ta tuma lugá 
dia 4 i 5 di novèmber di e 
aña akí. Atletanan for di e 
anterior Antia Hulandes ta 
kompetí ku otro den futbòl, 
atletismo, bocce, beisbòl 5, 
bich vólibòl i landamentu. 
Bintiseis atleta boneriano 
ta partisipá na e weganan i 
mas òf ménos 100 atleta di 
e otro islanan. 


Special Olympics Boneiru ta kontentu ku primisia di Special Olympics Kingdom Games 


“Den pasado via Special 
Olympics Boneiru, atleta- 
nan ku un limitashon a par- 
tisipá na kompetensianan 
den eksterior. E aña akí mes 
tabatin un grupo di atleta na 
Berlin pa Special Olympics 
World Games. E atletanan 
ku no por a bai den ekste- 
rior, ta haña e oportunidat 
awor pa kompetí ku atleta- 
nan for di e otro islanan.” 
Asina Rolanda Hellburg- 
Makaai, presidente di Spe- 
cial Olympics Boneiru a 
deklará. 
Na Special Olympics 


Kingdom Games e meta 
ta pa atletanan ku un limi- 
tashon topa ku otro. E idea 
ta pa e enkuentronan akí 
kondusí na fraternisashon. 
Na promé lugá no ta bai pa 
e kompetensia, pero pa hasi 
deporte huntu ku otro. A 
bini ku Special Olympics 
Kingdom Games pa mustra 
ku atletanan ku un limi- 
tashon ta forma parti di nos 
komunidat. 
E deportistanan for di e 
otro islanan ta yega Boneiru 
dia 2 di novèmber. Dia 4 di 
novèmber tin apertura fes- 


tivo di e weganan na Plaza 
Wilhelmina. Einan tambe 
ta tene e kareda tradishonal 
ku e antorcha ku kandela. 
Na Plaza Wilhelmina tin 
entretenimentu pa públiko i 
e atletanan. 
Durante e weganan ta 
tene un Friends and Family 
Forum. E partisipantenan 
na e foro ta papia ku otro 
tokante kon importante de- 
porte ta pa nos komunidat. 
Nan ta papia tambe tokante 
e nesesidat pa atletanan ku 
un limitashon ta partisipá 
na i ta konta den komuni- 


dat. Durante e weganan, 
Bon Bida ta ofresé un pro- 
grama di Healthy Athletes. 
Esaki ta enfoká riba ou- 
mento di bienestar i me- 
horashon di salú di e atle- 
tanan. 
Special Olympics Bo- 
naire, Special Olympics 
International, 
Indebon, 
Thinc ahead, Bon Bida, 
Hòfi Kultural, TCB i minis- 
terio di Salubridat Públiko, 
Bienestar i Deporte ta hasi 
e weganan posibel. 


K R A L E N D I J K - 
-FFB ku ta e federashon 
di futbòl di nos isla, ta 
hasi yamada pa inskribí 
pa kurso di entrenadó Li- 
sensia D. 
E entrenadó-coach tin 
un papel importante den 
futbòl. 
Bo no ta solamente 
e modelo di papel pa e 
hungadónan, pero bo tin 
tambe un ròl di ehèmpel 
pa eorganisashon, mayor- 
nan, arbitrahe, i e kontra 


Yamada pa registrá pa kurso entrenadó Lisensia D 


partido. 
Ademas di esaki, bo 
ta responsabel pa guia e 
hungadónan, duna entre- 
namentu, i coach e wega- 
nan. 
Di parti FFB ta kere 
kubo ta siña dor di prak- 
tiká; pa siña hunga futbòl, 
bo mester hunga futbòl i 
duna entrenamentu, bo 
ta siña dor di duna entre- 
namentu. 
Pa motibu di esei, du- 
rante e kurso lo tin aten- 


shon na teoria, pero tam- 
be lo traha riba tereno di 
futbòl. 
Durante e kurso di 
entrenadó Lisensia D, lo 
duna bo diferente tarea 
ku lo yuba bo desaroyá 
bo habilidatnan komo en- 
trenadó-coach. 
E kurso di entrenadó 
Lisensia-D ta konsistí di 
dos parti; 
Un periodo na òktober 
i un periodo na novèm- 
ber/desèmber. 


Fechanan. 
Djabièrnè 27 di òkto- 
ber 2023 di 18:00 te ku 
22:00. 
Djasabra 28 òktober 
2023 di 08:30 te ku 19:00 
(almuerso inkluí). 
Ta importante pa ta 
presente riba e fechanan 
menshoná. 
Por registrá te ku djára- 
son 25 di òktober 2023. 
Máksimo di 30 partisi- 
pante. 
Despues kubo registrá, 


lo bo risibí un email ku 
mas informashon tokante 
e kurso di entrenadó Li- 
sensia D i informashon 
práktiko manera lokalidat 
i otro detayenan. 


Pa mas informashon 
por 
tuma 
kontakto 
ku 
Federashon 
Futbòl 
Boneriano na 717 9922 òf 
via email na ffboneiru@ 
gmail.com 

BONEIRU - Ántes i awor 


Kas di Shon Ernst 


E edifisio aki tabata kas di Ernst Barend Ferdinand Hell- 
mund, Shon Ernst. Un di e famianan ku basta rekurso 
finansiero den segundo mitar di siglo 19 pa masoménos 
1950 tabata Hellmund. E promé Hellmund a yega Kòr- 
sou for di Alemania na 1795. E tabata un médiko, ‘chirur- 
gijn’. E HelImund for di kua famia Hellmund ta bini tabata 
un tal Johan David Hellmund. Su yunan tabata: Gottlob 
Wilhelm Hellmund ku a nase dia 14 di novèmber 1802 
na Kòrsou. El a kasá ku Henriette Catharina Raven ( I0 
mei 1816 - 14 aprel 1903). 
For di e matrimonio aki a nase 9 yu: I. Augusta Wilhelmi- 
na 2. Gottlob Wilhelm Friederich 3. Ernst Barend Ferdi- 
nand 4. Louisa 5. Betsy 6. Gustaaf August Bodenburg 
7. Johan August 8. Henriëtte Catharina 9. Ernestina So- 
phia. 
Di e 9 yunan aki tabata Ernst Barend Ferdinand ku a 
trese e fam Hellmund Boneiru. E tabata konosi komo 
Shon Ernst, doño Guatemala, Yato Bako, Colombia i Bo- 
livia. 
Promé ku Orco Bank a drenta e edifisio aki e tabata 
un restorant, esta Crocantino di Moreno Binelli. I su ul- 
timo habitantenan promé ku Crocantino tabata e ruman 
muhénan Enriqueta I Maria Visser, maestranan di skol. 


Teksto: Bòi Antoin-Fotografia: Joëla Kroonstadt 


